b"\n_START_ARTICLE_\nAklat ni Ester\n_START_SECTION_\nPamagat\n_START_PARAGRAPH_\nHinango ang pangalan ng aklat mula kay Ester, isang bayaning babae ng mga Israelita. Iniligtas ni Ester ang mga taga-Israel mula sa tiyak na kamatayan, isang masamang balak ni Aman (o Haman), isang punong ministro ng Persiya. Nilinlang ni Aman ang hari ng Persiyang si Jerjes I (kilala rin bilang Xerxes I o Ahasuerus sa Ingles, Asuero sa Ebreo, at Artajerjes sa Griyego) upang makalikha ng batas para patayin ang lahat ng mga Hudyo. Sinasabing malaki ang tulong na nagawa ni Ester para sa kaniyang mga kababayang sakop sa ilalim ng kaharian ng mga Persa (ang mga mamamayan ng Persiya). Isa sa mga dahilan ang pagkakapili kay Ester na maging reyna ni Jerjes I Napili siyang reyna ni Jerjes I noong mga 485 hanggang 465.\n_START_SECTION_\nPaglalarawan\n_START_PARAGRAPH_\nNilalahad ng aklat na nagkaroon ng pagbabanta sa buhay ng haring si Jerjes I. Napag-alaman ito ni Mardoqueo, isang amain ni Ester. Isinumbong ito ni Mardoqueo sa reynang si Ester kaya't napigilan ang panganib na nakaabang sa hari. Ipinaalam ni Ester kay Jerjes I ang pagbabanta at panganib. Nataas ng katungkulan ni Mardoqueo sa kaharian ni Jerjes I.\n_START_SECTION_\nLayunin\n_START_PARAGRAPH_\nNaging layunin ng nilalamang kasaysayan ng Aklat ni Ester ang patotohanan ang pangangalaga at paglingong may pagkalinga ng Diyos sa Israel."